རྡ་ས་དུ་ཉིན་གསུམ་རིང་ང་རང་གིས་ཁང་པ་ནང་གིས་སྒེའུ་ཁུང་གི་ཐེམ་ལ་ཤུག་བསང་དང་བདུག་སྤོས་ཕུལ་བ་སོགས་བྱས་པ་ཡིན།དེར་སྒེའུ་ཁུང་ནག་པོ་ཆགས་སོང་།དེ་ནས་ངས་རྡོ་རྗེ་ཤུགས་ལྡན་ལ་གསོལ་བ་འདེབས་ནས་ཞེ་དྲག་ངུས་པ་ཡིན།ང་བློ་ཕམ་པོ་བྱུང་སོང་།སེམས་པ་འཁྲུལ་སྡོད་ཡོད།ང་ལ་༧གོང་ས་མཆོག་དང་ངའི་བླ་མ་༧ཟོང་རིན་པོ་ཆེ་གཉིས་གང་རུང་འདམ་ག་བྱེད་དགོས་ཞེས་ལབ་ཡོད་ཙང་ང་མགོ་འཐོམ་སྡོད་ཡོད།བླ་མ་གཉིས་ནང་ནས་གཅིག་གང་འདྲ་འདམ་དགོས་རེད་དམ།འདི་ངས་གང་འདྲ་བྱེད་དགོས་རེད་དམ།གལ་སྲིད་ངས་༧གོང་ས་མཆོག་དང་དམ་བཅའ་དོར་བ་ཡིན་ན།ང་ངན་སོང་དུ་སྐྱེ་བའི་རྒྱུ་བསག།ཡང་གལ་སྲིད་ངས་༧ཟོང་རིན་པོ་ཆེའི་མདུན་ནས་མཁས་ལེན་བྱས་པའི་དམ་བཅའ་དོར་ན་ཡང་ངན་སོང་ལ་སྐྱེ།གཉིས་པོ་གང་བྱེད་ན་ཡང་ངན་སོང་གསུམ་ལ་ལྷུང་རྒྱུ་རེད།